|  |  |  |
| --- | --- | --- |
|  |  | **Projektas** |
|  |  |  |

**LIETUVOS RESPUBLIKOS SUSISIEKIMO MINISTRAS**

**ĮSAKYMAS**

**DĖL LIETUVOS RESPUBLIKOS SUSISIEKIMO MINISTRO 2015 M. BIRŽELIO 26 D. ĮSAKYMO NR. 3-266 „DĖL IŠ EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMŲ VALSTYBĖS PROJEKTŲ ATRANKOS TVARKOS APRAŠO PATVIRTINIMO“**

**PAKEITIMO**

2020 m. \_\_\_\_\_\_\_\_\_ \_\_ d. Nr. \_\_\_\_

Vilnius

P a k e i č i u Iš Europos Sąjungos struktūrinių fondų lėšų bendrai finansuojamų valstybės projektų atrankos tvarkos aprašą, patvirtintą Lietuvos Respublikos susisiekimo ministro 2015 m. birželio 26 d. įsakymu Nr. 3-266 „Dėl Iš Europos Sąjungos struktūrinių fondų lėšų bendrai finansuojamų valstybės projektų atrankos tvarkos aprašo patvirtinimo“:

1. Pakeičiu 14 punktą ir jį išdėstau taip:

„14. Projektinį pasiūlymą vertina bent du Susisiekimo ministerijos darbuotojai: Biudžeto ir investicijų departamento (ES investicijų koordinavimo skyriaus arba Strateginio planavimo skyriaus), Kelių ir oro transporto politikos grupės, Vandens ir geležinkelių transporto politikos grupės arba Tinklų ir tarptautinių ryšių departamento darbuotojas pagal kompetenciją ir Biudžeto ir investicijų departamento (ES investicijų koordinavimo skyriaus arba Strateginio planavimo skyriaus) darbuotojas, paskirti tiesioginio vadovo pavedimo vykdytojais (toliau – vertintojai) vadovaujantis Lietuvos Respublikos susisiekimo ministerijos darbo reglamentu, patvirtintu Lietuvos Respublikos susisiekimo ministro 2020 m. balandžio 29 d. įsakymu Nr. 3-263 ,,Dėl Lietuvos Respublikos susisiekimo ministerijos darbo reglamento patvirtinimo“ (toliau – Susisiekimo ministerijos darbo reglamentas).“

1. Pakeičiu 40 punktą ir jį išdėstau taip:

„40. Skubūs klausimai, susiję su Aprašo 34.6 papunktyje numatytu valstybės projektų sąrašo pakeitimu, Komisijos pirmininko sprendimu gali būti sprendžiami apklausiant komisijos narius elektroniniu paštu. Šiuo atveju atsakingas Biudžeto ir investicijų departamento Strateginio planavimo skyriaus darbuotojas parengia Komisijos sprendimo projektą, kurįsu sprendimą pagrindžiančiais dokumentais išsiunčia Komisijos nariams elektroniniu paštu. Komisijos nariai per 3 darbo dienas nuo dokumentų gavimo dienos, elektroniniu paštu pareiškia savo nuomonę – „pritariu arba nepritariu“ siūlomam sprendimo projektui. Taip pat Komisijos nariai gali pateikti pasiūlymus dėl siūlomo sprendimo projekto pakeitimo. Laikoma, kad sprendimas apklausus Komisijos narius elektroniniu paštu priimtas, jeigu jam pritaria daugiau kaip pusė Komisijos narių. Atlikus Komisijos narių apklausą elektroniniu paštu, vadovaujantis Aprašo 27.3 ir 27.4 papunkčiais, surašomas ir užregistruojamas Komisijos posėdžio protokolas.“

1. Pakeičiu priedą ir jį išdėstau nauja redakcija (pridedama).

|  |  |  |
| --- | --- | --- |
| Susisiekimo ministras |  |  |

Parengė

Jurgita Vitė

2020-06-03